CELEX: 62020CN0471
Language: sk
Date: 2020-09-28 00:00:00
Title: Vec C-471/20: Návrh na začatie prejudiciálneho konania, ktorý podal Cour du travail de Mons (Belgicko) 28. septembra 2020 – Centre d’Enseignement Secondaire Saint-Vincent de Soignies ASBL/FS

11.1.2021   
            
            
               SK
            
            
               Úradný vestník Európskej únie
            
            
               C 9/8
            
         
      Návrh na začatie prejudiciálneho konania, ktorý podal Cour du travail de Mons (Belgicko) 28. septembra 2020 – Centre d’Enseignement Secondaire Saint-Vincent de Soignies ASBL/FS
      (Vec C-471/20)
      (2021/C 9/12)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Cour du travail de Mons
      
         Účastníci konania pred vnútroštátnym súdom
      
      
         Odvolateľ, žalovaný v pôvodnom konaní: Centre d’Enseignement Secondaire Saint-Vincent de Soignies ASBL
      
         Odporca, žalobca v pôvodnom konaní: FS
      
         Prejudiciálne otázky
      
      
                  1.
               
               
                  Môžu sa na činnosť vychovávateľa v internáte, ktorý pracuje najmä v noci, vzťahovať odchýlky stanovené v článku 17 ods. 3 písm. b) smernice 2003/88/ES (1)?
               
            
                  2.
               
               
                  Je možné domnievať sa, bez toho, aby boli práva priznané smernicou 2003/88/ES zbavené potrebného účinku, že v rámci článku 18 smernice 2003/88/ES nemusí byť náhradný čas odpočinku vo vzťahu k referenčnému obdobiu dvanástich mesiacov poskytnutý výslovne a v prípade potreby sa pracovníkovi v oblasti školstva, akým je vychovávateľ v internáte, ktorý pracuje najmä v noci, poskytuje automaticky, keďže obdobia školských prázdnin a najmä letných prázdnin umožňujú kompenzovať akúkoľvek prácu nadčas, aj tú v najväčšom rozsahu, ktorú uvedený pracovník odpracoval?
               
            
         (1)  Smernica 2003/88/ES Európskeho parlamentu a Rady zo 4. novembra 2003 o niektorých aspektoch organizácie pracovného času (Ú. v. EÚ L 299, 2003, s. 9; Mim. vyd. 05/004, s. 381).